Takaisin Sisältö-sivulle

# Langattoman lähiverkon yleiskatsaus: Intel(R) PRO/Wireless 2200BG -käyttöopas

Tietoja langattoman lähiverkon tekniikasta

- Langattoman lähiverkon valitseminen
- Langattoman lähiverkon määrittäminen
- Langattoman lähiverkon tunnistaminen
- Langattoman lähiverkon asennuspaikan tutkiminen
- Toiminta-alueeseen vaikuttavat tekijät

Langaton verkko yhdistää tietokoneet toisiinsa ilman verkkokaapeleita. Tietokoneet lähettävät tietoja toisilleen käyttämällä radiotietoliikennettä. Langattoman tukiaseman kautta voidaan viestiä suoraan toisten langattomien tietokoneiden kanssa tai muodostaa yhteys olemassa olevaan verkkoon. Kun langattoman sovittimen asetukset määritetään, valitaan toimintatila halutun langattomalle verkon mukaan. Langattoman sovittimen avulla voidaan muodostaa yhteys muihin samankaltaisiin langattomiin laitteisiin, jotka ovat yhdenmukaisia langattoman verkkokäytön 802.11-standardin kanssa.

### Langattoman verkon valitseminen

Langattomat lähiverkot voivat toimia tukiasemien kanssa tai ilman niitä riippuen verkossa olevien käyttäjien määrästä. Perusrakennetilassa käytetään tukiasemia, joiden kautta langattomat tietokoneet lähettävät ja vastaanottavat tietoja. Langattomat tietokoneet lähettävät tukiasemaan, tukiasema vastaanottaa tiedot ja lähettää ne uudelleen muille tietokoneille. Tukiasema voi myös muodostaa yhteyden langalliseen verkkoon tai Internetiin. Monet tukiasemat voivat toimia yhdessä ja kattaa laajan alueen.

Vertaistila, jota kutsutaan myös nimellä Ad Hoc -tila, toimii ilman tukiasemia ja sallii langattomien tietokoneiden lähettää tiedot suoraan muihin langattomiin tietokoneisiin. Ad Hoc -tilaa tuetaan vain 802.11b- ja 802.11g-verkoissa. Vertaistilaa voi käyttää koti- tai pientoimiston verkkotietokoneissa tai sen avulla voi määrittää tilapäisen langattoman verkon kokousta varten.

### Langattoman lähiverkon määrittäminen

Langattoman 802.11-lähiverkon toiminta edellyttää seuraavan kolmen peruskomponentin määrittämistä:

- Verkkonimi: Kukin langaton verkko käyttää yksilöllistä verkon nimeä verkon tunnistamiseksi. Tämä nimi on palvelun tunnus eli Service Set Identifier (SSID). SSID määritetään langattoman sovittimen asentamisen yhteydessä. Jos halutaan muodostaa yhteys olemassa olevaan verkkoon, on käytettävä kyseisen verkon nimeä. Jos muodostetaan oma verkko, voidaan itse määrittää sen nimi ja käyttää tätä nimeä kussakin tietokoneessa. Nimi voi olla korkeintaan 32 merkkiä pitkä ja se voi sisältää kirjaimia ja numeroita.
- Profiilit: Kun tietokone määritetään käyttämään langatonta verkkoa, langattoman käytön asiakashallintasovellus luo profiilin käyttäjän määrittämille langattoman käytön asetuksille. Jos halutaan muodostaa yhteys toiseen verkkoon, voidaan etsiä olemassa olevia verkkoja ja muodostaa tilapäinen yhteys tai luoda uusi profiili kyseiselle verkolle. Profiilin luomisen jälkeen tietokone muodostaa yhteyden automaattisesti, kun vaihdetaan paikkaa.
- Suojaus: Langattomissa 802.11-verkoissa tiedot suojataan salaamalla. WEP (Wired Equivalent Privacy) sekoittaa tiedot käyttämällä 64-bittistä tai 128-bittistä jaettua salausavainta. Ennen kuin tietokone lähettää tietoja, se sekoittaa ne käyttäen salaista salausavainta. Vastaanottava tietokone purkaa tietojen salauksen käyttämällä samaa avainta. Jos muodostetaan yhteys olemassa olevaan verkkoon, on käytettävä langattoman verkon verkonvalvojan antamaa avainta. Jos asennetaan oma verkko, voidaan itse määrittää sen avain ja käyttää sitä kussakin tietokoneessa.
  - Wi-Fi Protected Access (WPA) on suojauslaajennus, joka vahvistaa huomattavasti langattoman verkon tietojen suojausta ja käytönhallintaa. WPA-tilassa käytetään 802.1x-laillisuustarkistusta ja avainvaihtoa salauksen vahvistamiseksi. WPA käyttää TKIP (Temporal Key Integrity Protocol) -yhteyskäytäntöä. TKIP antaa käyttöön tärkeitä tiedon salauksen parannuksia, kuten pakettikohtaisen avaimensekoitustoiminnon, sanoman eheyden tarkistamisen (MIC:n), sekvenssisäännöillä varustetun laajennetun alustusvektorin (IV) ja uudelleenavainnusmekanismin. Näiden parannusten avulla TKIP suojaa WEP:n tunnetut heikot kohdat.
  - Cisco Client Extention (CCX) on palvelimen ja asiakkaan 802.1x-laillisuustarkistus käyttäjän toimittaman kirjautumissalasanan avulla. Kun langaton tukiasema viestii Cisco LEAP -yhteensopivan RADIUS-palvelimen (Cisco Secure Access Control Server (ACS) -palvelimen) kanssa, Cisco LEAP mahdollistaa käytönhallinnan langattomien asiakassovittimien ja langattoman verkon keskinäisen laillisuustarkistuksen kautta ja antaa käyttöön dynaamiset, käyttäjäkohtaiset salausavaimet, jotka helpottavat lähetettävien tietojen salaamista.

### Langattoman verkon tunnistaminen

Langaton lähiverkko voidaan tunnistaa monella eri tavalla riippuen sen koosta ja komponenteista:

- Verkkonimi tai Palvelusarjan tunnistin (SSID): Langattoman verkon tunnistaminen. Kaikkien verkossa olevien langattomien laitteiden on käytettävä samaa SSID:tä.
- Laajennetun palvelusarjan tunnistin (Extended Service Set Identifier, ESSID): Erityinen SSID-tunnus, jota käytetään tukiasemia sisältävän langattoman verkon tunnistamiseen.
- Itsenäisen peruspalvelusarjan tunnistin (Independent Basic Service Set Identifier, IBSSID): Erityinen SSID-tunnus, jota käytetään tunnistamaan langattomien tietokoneiden verkko, jossa tietokoneet on määritetty viestimään suoraan toistensa kanssa ilman tukiasemaa.
- Peruspalvelusarjan tunnistin (Basic Service Set Identifier, BSSID): Kunkin langattoman laitteen yksilöllinen tunniste. BSSID on laitteen Ethernet MAC -osoite.
- Lähetyksen SSID: Tukiasema voi vastata tietokoneille lähettämällä lähetys-SSID:llä varustettuja koetinpaketteja. Jos tämä toiminto on käytössä tukiasemassa, mikä tahansa langaton käyttäjä voi liittyä tukiasemaan käyttämällä tyhjää (null) SSID:tä.

### WLAN-verkon asennuspaikan tutkiminen

Langattoman lähiverkon asennuspaikan tutkimuksen suorittaminen on tärkein vaihe langattoman verkon asentamisessa. Se vähentää merkittävästi vianmääritystä sen jälkeen, kun langaton lähiverkko on asennettu ja valmis yhteystestaukseen. Asennuspaikan tutkimiseen tarvitaan seuraavat työkalut:

- Tukiasema (tai kannettava tietokone), joka on määritetty lähettimeksi. Se on kiinnitettävä lähelle langattomalle lähiverkolle suunniteltua asennuspaikkaa ja samalle korkeudelle.
- Kannettava tietokone, joka toimii mobiilivastaanottimena. Sen täytyy sisältää asennuspaikan tutkimusohjelmisto.
- Alueen tai rakennuksen kartta, jota käytetään signaalien voimakkuuden merkitsemiseen.

Kun sinulla on tarvittavat työkalut, olet valmis tekemään tutkimuksen rakennuksen sisäpuolella. Käynnistä asennuspaikan tutkimusohjelmisto vastaanottimena toimivassa kannettavassa tietokoneessa ja testaa signaalin voimakkuus kuljettamalla tietokonetta ympäriinsä suunnitellun langattoman lähiverkon alueella. Varmista myös signaalin voimakkuus kussakin suunnitellussa tukiasemapaikassa. Jos asennuspaikan tutkimisen aikana ilmenee ongelmia, varmista, että lähettimenä toimiva kannettava tietokone ei ole seinällä, joka sisältää metallia, kuten esimerkiksi ilmastointilaiteputkia, jotka voivat häiritä signaalin toiminta-aluetta. Siirrä lähetintä ja testaa signaalin voimakkuus uudelleen. Jotta käyttäjillä olisi käytössään saumaton peittoalue siirryttäessä eri tukiasemien välillä, signaalitasojen on oltava limittäin kussakin asemassa. Tähän voidaan käyttää ohjelmistoa, joka saumattomasti luovuttaa muuttuvat signaalitasot yhdeltä tukiasemalta toiselle.

Rakennuksen infrastruktuuri voi joskus häiritä mikroaaltosignaalia, mutta kun löydät häiriön sijainnin ja syyn, voit määrittää parhaan paikan, jossa tukiasemien peittoalue on ihanteellinen. Mikroaaltosignaalit kulkevat kaikkiin suuntiin, mikä tarkoittaa sitä, että yksi tukiasema voi toimia monikerroksisessa rakennuksessa. Toiminta-alue riippuu kuitenkin suuresti lattian rakennusmateriaalista, erityisesti metallimateriaaleista. Kun signaali on tarpeeksi voimakas rakennuksen sisäpuolella, voit tarkistaa signaalin rakennuksen ulkopuolella. Tee tämä kantamalla vastaanottimena toimivaa kannettavaa tietokonetta niin kauas kadulla tai rakennuksen ympärillä kuin mahdollista menettämättä signaalin voimakkuutta. Jos mahdollista, huomioi yläkerroksissa ja alakerroksissa olevien yritysten käyttämät verkot, jotta voitte toimia sopusoinnussa. Langattomissa verkoissa suojaus on erittäin tärkeää, ja neuvottelemalla naapuriyritysten kanssa, voit parhaiten valita oikeat kanavat sekä tukiasemien parhaan paikan.

### Toimintaetäisyyteen vaikuttavat tekijät

Vaikka tukiasemat voivat lähettää signaaleja jopa 18 metrin päähän alueella, jossa on monta seinäestettä, tai jopa 152 metrin päähän laajalla avoimella alueella, seuraavat tekijät vaikuttavat toiminta-alueeseen:

- Rakennusmateriaalit, kuten teräs ja kuivamuuratut seinät voivat lyhentää radiosignaalien toiminta-aluetta.
- Alueen fyysinen sijainti voi häiritä signaaleja ja aiheuttaa niiden menettämisen.
- Matkapuhelimista, mikroaaltouuneista tai muista laitteista tuleva sähköinen kohina samalla taajuudella voi häiritä signaalien lähetystä.
- Toiminta-etäisyys on käänteisesti verrannollinen tiedonsiirtonopeuteen, joten mitä nopeammin signaalit lähetetään, sitä lyhyemmän matkan ne kulkevat.

Näiden seikkojen huomioonottaminen on avaintekijä tutkittaessa langattoman lähiverkon asennuspaikkaa häiriöttömän langattoman yhteyden saamiseksi aikaan kaikille verkon käyttäjille. Monien tukiasemien käyttö voi tietysti vähentää näiden tekijöiden vaikutusta, jos koko alueella on kantavia seiniä.

### Mitä asennuspaikan tutkimuksella tarkoitetaan?

Asennuspaikan tutkimus on suunnitellun langattoman lähiverkon asennuspaikan tarkka tutkimus ja analyysi. Asennuspaikan tutkimuksen tarkoituksena on määrittää tarvittavien tukiasemien määrä, tarvittavien antennien tyypit sekä tukiasemien ja antennien paras sijoitus. Vaikka asennuspaikan tutkimuksen päämäärä on yksinkertainen, päämäärän saavuttamisen keinot eivät ole. Joissakin vaiheissa tehdään mittauksia, mutta useimmissa käytetään kokemusta, yritystä ja erehdystä ja jonkin verran arvailuja, lukujen ja numeroiden sijaan. Intel® suosittelee asennuspaikan tutkimuksen suorittamista ennen langattoman verkon asentamista. Asennuspaikan tutkimukset ovat erittäin tärkeitä seuraavissa tapauksissa:

- Verkko asennetaan uuteen tilaan: Arvioi tukiasemien ja antennien sijoittaminen koko asennustilaan.
- Olemassaolevan ratkaisun muuttaminen: Jos nykyistä verkkorakennetta muutetaan tai laajennetaan, arvioi uudelleen tukiasemien ja antennien sijoittaminen. Jos tarvitset joillakin alueilla eri tasoisen peiton, on ehkä tarpeen muuttaa, korvata tai lisätä tukiasemia.
- Jos asennustilaa muutetaan fyysisesti: Uudistukset voivat tuoda mukanaan uusia häiriölähteitä, kuten moottorit ja metallirakenteet, tukiaseman peittoalueella, vaikka se ei suoraan vaikuttaisikaan paikkoihin, joissa tukiasemat sijaitsevat.

## Tehokkaan asennuspaikan tutkimuksen elementit

Tehokas asennuspaikan tutkimus käsittää neljä eri elementtiä. Jos asennuspaikan tutkimuksen suorittamiseen ei alun perin käytetä tarpeeksi aikaa, varoja ja energiaa, seurauksena voi olla suuremmat ajan ja rahan kulut myöhemmin, kun tulee esiin ongelmia, jotka vaativat langattoman verkon kokoonpanon toistuvaa säätämistä. Tehokkaan asennuspaikan tutkimuksen kolme elementtiä ovat:

1. Tutki langattoman lähiverkon ratkaisemia käyttöongelmia.
   Kuinka monta asiakasta tarvitsee langatonta lähiverkkoyhteyttä? Mitkä asennuspaikan alueet vaativat langattoman lähiverkkoyhteyden? Kuinka monta tuntia päivässä tarvitaan langatonta lähiverkkoyhteyttä? Millä paikoilla syntyy todennäköisesti suurin määrä tietoliikennettä? Missä on tulevaisuuden verkkolaajennus kaikkein todennäköisintä?
2. Tutki suunnitellun langattoman lähiverkkopaikan pohjapiirrokset.
   Asennuspaikan pohjapiirroksessa on kohteiden, esimerkiksi seinien, väliseinien ja muiden langattoman lähiverkon suorituskykyyn mahdollisesti vaikuttavien esineiden, sijainti. Ennen fyysistä tarkastusta tapahtuvan asennuspaikan pohjapiirroksen tutkimisen avulla tunnistat alueita, joilla langattomat laitteet todennäköisesti toimivat hyvin ja ne, joilla ne eivät toimi. Monet esteet eivät ole heti näkyvissä ja joissakin tapauksissa tiettyä tarkoitusta varten rakennettu huone, esimerkiksi radiologialaborotorio, on voitu muuttaa joksikin aivan toisenlaiseksi huoneeksi, kuten kokoussaliksi. Pohjapiirroksessa on myös rakennuksen laajennuksille suunnitellut alueet. Valmistaudu asennuspaikan tutkimuksen seuraavaa vaihetta varten merkitsemällä mahdollisten langattomien laitteiden sijainnit pohjapiirrokseen ja viittaa pohjapiirroksen merkittyihin paikkoihin fyysisen tarkastuksen ja inventoinnin aikana.
3. Suorita fyysinen tarkastus ja inventointi.
   Fyysisen tarkastuksen tärkein tavoite on merkitä muistiin esineet tai materiaalit, jotka sijaitsevat laitteen suunnitellun paikan lähellä ja voivat aiheuttaa häiriöitä verkon vastaanottoon tai lähetykseen ja vaikuttaa verkon suorituskykyyn. Merkitse muistiin varasto- ja tavaratasot, nykyiset ympäristöolosuhteet ja mitkä tahansa materiaalit, jotka voivat häiritä langattoman lähiverkon toimintaa.

Takaisin Sisältö-sivulle

Lue myös Rajoitukset ja vastuuvapautuslausekkeet.