Tilbake til Innhold

# Ordliste over uttrykk: Brukerhåndbok for Intel(R) PRO/Wireless 2200BG

# Ordliste

Numerisk A B D E F I K M N O P R S T U W

### Numerisk

802.11a: 802.11a-standarden angir en maksimal dataoverføringshastighet på 54 Mbps og en driftsfrekvens på 5 GHz. 802.11a- standarden bruker overføringsmetoden Orthogonal Frequency Division Multiplexing (OFDM). I tillegg støtter 802.11a-standarden 802.11-egenskaper som WEP-kryptering for sikkerhet.

802.11b: 802.11b-standarden angir en maksimal dataoverføringsrate på 11 Mbps, en driftsfrekvens på 2,4 GHz og WEP-kryptering for sikkerhet. 802.11b-nettverk omtales også som Wi-Fi-nettverk.

802.11x: En rekke IEEE-spesifikasjoner for LAN: for øyeblikket 802.11b, 802.11a og 802.11g. Bruk av enhver av disse utvidelsene av 802.11-standarden muliggjør trådløs kommunikasjon mellom en klient og et tilgangspunkt, eller mellom to klienter. 802.1x er basert på Extensible Authentication Protocol (EAP). 802.1x- standarden er en av IEEE-standardene for nettverksgodkjenning og nøkkeladministrasjon. Den etablerer et rammeverk som støtter flere godkjenningsmetoder. Denne standarden kan inkorporeres i alle slags nettverk for å øke sikkerheten.

### A

AES (Advanced Encryption Standard): En føderal standard for informasjonsbehandling som støtter 128-, 192- og 256-biters nøkler.

### B

Bithastighet: Totalt antall biter (enere og nuller) per sekund som en nettverkstilkobling kan støtte. Vær klar over at denne bithastigheten varierer, under programvarekontroll, med ulike signalbaneforhold.

Blokkstart: Et innledende signal som overføres over et WLAN for å kontrollere signalgjenkjenning og synkronisering av klokke.

Bluetooth: Et inkompatibelt, svært kortintervalls kommunikasjonssystem med lav hastighet (PAN), først utviklet i Europa som en “kabelerstatning” for skrivere og lignende eksterne tilkoblinger. Bruken er utvidet til å inkludere trådløse øretelefoner og lignende enheter. Det bruker 2,4 GHz ISM-båndet og "brukes sammen" med 802.11b. Her betyr uttrykket “brukes sammen med” at ikke alle forskere er enige om hvor mye gjensidig interferens som genereres når begge systemene fungerer på samme plassering.

Brannmur: En barnnmur er et sett relaterte programmer, plassert ved en nettverks-gateway-server som beskytter ressursene i et nettverk mot brukere fra andre nettverk.

BSSID (Basic Service Set Identifier): En unik identifikator for hver trådløse klient på et trådløst nettverk. BSSID-en er Ethernet MAC-adressen for hvert kort på nettverket.

### D

Datahastighet (informasjonshastighet): Ikke alle biter inneholder brukerinformasjon. Hver gruppe (pakke) med biter inneholder hoder, trailere, ekkokontroll, målinformasjon og andre data som er nødvendige for overføringsprotokollen. Det er viktig å forstå forskjellen mellom bithastighet og datahastighet ettersom overflødig informasjon kan ta opp mer enn 40 % av den totale overføringen. Denne forskjellen er felles for mange slike datasystemer, blant annet Ethernet.

Datamaskin-til-datamaskin-modus: En trådløs nettverksstruktur som tillater trådløse klienter å kommunisere med hverandre uten å bruke noe tilgangspunkt.

Delt nøkkel : En krypteringsnøkkel som bare er kjent for mottakeren og senderen av dataene.

DSSS (Direct-Sequence Spread Spectrum) og FHSS (Frequency-Hop Spread Spectrum): To inkompatible teknologier som brukes i radiooverføring.

### E

EAP (Extensible Authentication Protocol): En IETF-standard som oppretteren godkjenningsprotokoll for nettverkstilgang. Mange godkjenningsmetoder, herunder passord, sertifikater og smartkort, virker innenfor dette rammeverket.

EAP-TLS: En godkjenningsmetode som bruker Extensible Authentication Protocol (EAP) og en sikkerhetsprotokoll som kalles Transport Layer Security (TLS). EAP-TLS bruker sertifikatersom benytter passord. EAP-TLS-godkjenning støtter dynamisk WEP-nøkkeladministrasjon.

EAP-TTLS: En godkjenningsmetode som bruker Extensible Authentication Protocol (EAP) og Tunneled Transport Layer Security (TTLS). EAP-TTLS bruker en kombinasjon av sertifikater og en annen metode, som passord. Den er mer sikker enn MD5-godkjenning som bruker passord, og mindre sikker enn EAP-TLS-godkjenning som bare bruker sertifikater. EAP-TLS-godkjenning støtter dynamisk WEP-nøkkeladministrasjon.

ESSID (Extended Service Set IDentifier): En type unik identifikator som brukes på både tilgangspunkt og trådløst PC Card som er knyttet til hver pakke. Dette gjør at tilgangspunktet gjenkjenner hver trådløse klient og trafikken på dem.

### F

Frekvenser: Trykk en pianotangent, og du lager en tone. Ta opp tonen med en mikrofon, og den blir til et "vibrerende" eller "syklusbasert" elektronisk signal. Vibrasjonshastigheten avhenger av tangenttrykket. I elektronikken refereres det til denne vibrasjonshastigheten som "sykluser per sekund". Den formelle termen for denne verdien er Hertz. Blant høyere hastigheter, for eksempel på kringkastingsbåndet, kan vi bruke Kilohertz (KHz) til å angi 1 000 Hz eller Megahertz (MHz) til å angi 1 000 000 Hz. Mye lenger oppe finner vi til slutt 1 000 000 000 Hz, som heldigvis kan forkortes til en Gigahertz (GHz). På disse frekvensene finner vi både 802.11a (5 GHz) og 802.11b (2,4 GHz).

### I

IBSSID (Independent Basic Service Set Identifier): Brukes til å identifisere trådløse nettverk som er konfigurert til å tillate at trådløse klienter kommuniserer direkte med hverandre uten noe tilgangspunkt.

IEEE (Institute of Electrical and Electronics Engineers): En organisasjon som er med og angir data- og kommunikasjonsstandarder.

IP-adresse: En IP-adresse som automatisk tildeles en klient- stasjon i et TCP/IP-nettverk, normalt av en DHCP-server. Nettverksinnretninger som tjener flere brukere som servere og skrivere, tildeles vanligvis statiske IP-adresser.

ISM-bånd: En serie med frekvensbånd som er satt til side av FCC for industrielle, vitenskaplige og medisinske programmer. Brukerne av disse båndene bruker utstyr på delt basis. Dermed må de forvente og godta intereferens fra andre lovlige brukere. Produkter som er produsert for bruk med ISM-bånd, må godkjennes av FCC, men brukeren trenger ikke lisens. I tillegg til WLAN, støtter ISM-bånd trådløse telefoner, mikrobølgeovner, babyovervåkere, leketøy, amatørradiomottakere og andre trådløse tjenester.

### K

Kerberos: Et godkjenningssystem som muliggjør beskyttet kommunikasjon over et åpent nettverk ved hjelp av en unik nøkkel som kalles en billett.

Kringkastings-SSID: Brukes til å tillate et tilgangspunkt å svare til klienter på et trådløst nettverk ved å sende undersøkelser.

Kryptering: Gjøre data uforståelige slik at bare en godkjent mottaker kan lese dem. Vanligvis trengs det en nøkkel for å dekryptere dataene.

### M

MAC-adresse (Media Access Control): En hardkoblet adresse som blir angitt på fabrikken. Den identifiserer nettverksmaskinvare unikt, for eksempel et trådløst PC Card på et LAN eller WAN.

Mikrobølge: Teknisk sett beskriver termen frekvenser over 1,0 GHz. Dessverre har reklameindustrien fordreid denne betydningen betydelig. Vi kommer til å holde oss til den tekniske definisjonen.

Mikrocelle: Et begrenset fysisk område der en rekke trådløse enheter kan kommunisere. Ettersom det er mulig å ha overlappende celler og isolerte celler, er rammene rundt cellen opprettet av en regel eller konvensjon.

Multibane: Signalvariasjonen som forårsakes av at radiosignaler tar flere baner fra senderen til mottakeren.

### N

Nettverksinfrastruktur: Et trådløst nettverk som er sentrert rundt et tilgangspunkt. I dette miljøet etablerer tilgangspunktet ikke bare kommunikasjon med det trådløse nettverket, men det formidler også trafikk for trådløse nettverk i de nærmeste omgivelsene.

### O

OFDM (Orthogonal Frequency Division Multiplexing): En modulasjonsteknikk for overføring av store mengder digitale data over radiobølger. 802.11a bruker OFDM. Det vil også 802.11g gjøre.

Område: Avstanden et gitt system kan kommunisere over.

Områdeundersøkelse: En prosess der man setter opp en sender/mottaker på en fast plassering, og deretter bruker en annen enhet til å måle feltstyrken for den første enhetens overføringssignal. Ved å flytte senderen rundt og gjenta målingene kan du utvikle en plan over de beste plasseringene for tilgangspunkt. Du vil også få identifisert dødsoner og andre områder som trenger spesielt tilsyn. Dette kan være en lang og langsom prosess, men den er bedre enn å måtte rive ned utilfredsstillende installasjoner og starte på nytt. Disse testene krever spesielle programvarekommandoer. Se i håndboken for spesifikke instruksjoner. Hvis du har en veldig stor, eller uvanlig komplisert installasjon, bør du kanskje vurdere å tilkalle profesjonelle til å utføre undersøkelsen. Vi har ikke lov til å foreslå navn på installatører, men du kan se i gule sider eller lignende kilder etter passende kandidater.

### P

Personnettverk (PAN - Personal Area Network): Et personnett, eller PAN, er et nettverksoppsett som gjør det mulig for dataenheter som PC-er, bærbare datamaskiner, håndholdte datamaskiner, skrivere og PDA-er å kommunisere med andre over korte avstander, koblet eller trådløst.

### R

Radiofrekvens (RF), termer (GHz, MHz, Hz): Den internasjonale målenheten for frekvens er Hertz (Hz). Den tilsvarer den eldre enheten sykluser per sekund. En Mega-Hertz (MHz) er en million Hertz. En Giga-Hertz (GHz) er en milliard Hertz. Som referanse: Standard elektrisk strømfrekvens i USA er 60 Hz, radiofrekvensen for AM-kringkastingsbånd er 0,55 -1,6 MHz, radiofrekvensen for FM-kringkastingsbånd er 88-108 MHz og mikrobølgeovner opererer vanligvis ved 2,45 GHz.

RC4: En krypteringsalgoritme som er utformet ved RSA Laboratories; mer nøyaktig en strømchifferkode av pseudovilkårlige byte som brukes i WEP-kryptering.

Remote Authentication Dial-In User Service (RADIUS): Et system for godkjenning og regnskap som kontrollerer brukernes legitimasjonsbeskrivelser og gir tilgang til forespurte ressurser.

### S

Sender/mottaker: En vanlig brukt term som beskriver en kombinasjon av sender og mottaker. Både 802.11a- og 802.11b-enheter kan med rette beskrives som sendere/mottakere.

SSID (Service Set Identifier): Brukes til å identifisere klienter på et trådløst nettverk.

Statisk IP-adresse: En permanent IP-adresse som er tildelt en node i et TCP/IP-nettverk.

Streifing (roaming): Bevegelsen til en trådløs node mellom to mikroceller. Streifing oppstår vanligvis i infrastrukturnettverk som er oppbygd rundt flere tilgangspunkt.

### T

Tilgangspunkt: En enhet som fungerer som en kommunikasjonshub for trådløse klienter og tilkobling til et koblet lokalnettverk (LAN).

Transmisjonskontrollprotokoll (TCP): En metode (protokoll) brukt sammen med IP (Internet Protocol) for å sende data i form av beskjedenheter mellom nettverksinnretninger via et LAN eller WAN. IP bærer leveringen av data (ruting), og TCP holder orden på de individuelle dataenhetene (kalt pakker) som en beskjed er delt inn for å bli levert via nettverket.

Transmission Control Protocol/Internet Protocol (TCP/IP): Det grunnleggende kommunikasjonsspråket eller settet av protokoller for kommunikasjon gjennom et nettverk (utviklet spesielt for Internett). TCP/IP definerer en samling eller gruppe protokoller og ikke bare TCP og IP.

Trådløs: Et system for mikrobølge-sender/mottakere.

Trådløs node: En brukerdatamaskin med et grensesnittkort for trådløst nettverk (nettverkskort).

### U

Uavhengig nettverk: Et nettverk som gir (vanligvis midlertidig) tilkobling fra datamaskin til datamaskin, uten å støtte seg til en fullstendig nettverksstruktur.

UNII-bånd: Unlicensed National Information Infrastructure. I motsetning til ISM-bånd, er disse en gruppe frekvensbånd som er satt til side av FCC bare for kommunikasjon av WLAN typen. Brukerne må godta interferens fra andre lovlige WLAN-brukere, men de andre kildene til interferensproblemer er, eller burde være, fraværende.

### W

WAN (Wide Area Network): Et regionnett (WAN) er et stemme- data- eller videonettverk som kobler én eller flere datamaskiner eller nettverk i en virksomhet til én eller flere datamaskiner eller nettverk som befinner seg utenfor virksomheten.

WEP64 og WEP128: Wired Equivalent Privacy, 64-biters og 128-biters (64 biters omtales noen ganger som 40 biters). Dette er en krypteringsteknikk på lavt nivå som er utformet for å gi brukerne så godt som samme personvern som det som forventes av et koblet LAN. Det er veldig viktig å forstå at WEP ikke er en slags CIA-sikker superkode! Den fungerer slik den er ment ved å gi brukeren et enkelt nivå av datasikkerhet og beskyttelse fra tilfeldig elektronisk smugtitting. Det anbefales at du bruker alternativet for 128-biter så sant det er mulig. Husk at 802.11-enheter overfører (kringkaster) i alle retninger, og at det er mulig, med svært avansert programvare, å kopiere og dekode WEP-overføringer. Det er ingen triviell oppgave, men det er mulig. Hvis dataene er veldig sensitive, bør du vurdere tilleggsbeskyttelse, for eksempel vanskelige passord og et ekstra krypteringsnivå. Det finnes passende programvare som er tilgjengelig fra anerkjente leverandører. Selv om det ikke ble gjort med hensikt av de første utviklerne, forhindrer også WEP at utenforstående får ulovlig tilgang til systemet ditt. Det har hendt at datasnoker har gått inn på systemer fra utsiden av bygninger og tatt seg en økt på weben i ro og mak, alt for systemeierens regning.

WLAN (Wireless LAN): Trådløst LAN (WLAN) er en type lokalnettverk som bruker høyfrekvensradiobølger i stedet for ledninger til å kommunisere mellom noder. WLAN er et fleksibelt datakommunikasjonssystem som brukes som et alternativ til, eller utvidelse av et koblet lokalnett (LAN).

Tilbake til Innhold

Les alle begrensninger og ansvarsfraskrivelser