Tilbake til Innhold-siden

# Oversikt over Wireless LAN: Brukerhåndbok for Intel(R) PRO/Wireless 2200BG

Om trådløs LAN-teknologi

- Velge et WLAN
- Konfigurere et WLAN
- Identifisere et WLAN
- Undersøke WLAN-området
- Faktorer som påvirker rekkevidden

Et trådløst nettverk kobler sammen datamaskiner uten bruk av nettverkskabler. Datamaskinene bruker radiokommunikasjon til å sende data til hverandre. Du kan kommunisere direkte med andre trådløse datamaskiner eller koble til et eksisterende nettverk gjennom et trådløst tilgangspunkt. Når du setter opp det trådløse kortet, velger du funksjonsmodus for den typen trådløst nettverk du vil ha. Du kan bruke trådløskortet til å koble til andre lignende trådløse enheter som er kompatible med 802.11-standarden for trådløse nettverk.

### Velge et trådløst LAN

Trådløse LAN kan fungere med eller uten tilgangspunkt avhengig av antall brukere på nettverket. Infrastrukturmodus bruker tilgangspunkt til å tillate trådløse datamaskiner å sende og motta informasjon. Trådløse datamaskiner overfører til tilgangspunktet som mottar informasjonen og kringkaster den til andre datamaskiner. Tilgangspunktet kan også kobles til et trådløst nettverk eller til Internett. Flere tilgangspunkt kan arbeide sammen for å gi dekning over et bredt område.

Datamaskin-til-datamaskin-modus, også kalt Ad hoc-modus, arbeider uten tilgangspunkt og tillater trådløse datamaskiner å sende informasjon direkte til andre trådløse datamaskiner. Ad hoc-modus støttes bare på 802.11b- og 802.11g-nettverk. Du kan bruke datamaskin-til-datamaskin-modus til å opprette et nettverk av datamaskiner hjemme eller på et lite kontor, eller til å sette opp et midlertidig trådløst nettverk til et møte.

### Konfigurere et trådløst LAN

Det finnes tre grunnleggende komponenter som må være konfigurert for at et 802.11 trådløst LAN skal fungere riktig:

- Nettverksnavn: Hvert trådløse nettverk bruker et unikt nettverksnavn til å identifisere nettverket. Dette navnet kalles tjenestesettidentifikator (SSID - Service Set Identifier). Når du setter opp det trådløse kortet, angir du SSID-en. Hvis du vil koble til et eksisterende nettverk, må du bruke navnet for det nettverket. Hvis du setter opp ditt eget nettverk, kan du finne på et eget navn og bruke det på hver datamaskin. Navnet kan inneholde opptil 32 tegn som kan være både bokstaver og tall.
- Profiler: Når du setter opp datamaskinen til å få tilgang til et trådløst nettverk, oppretter klientverktøyprogramvaren en profil for de trådløse innstillingene du angir. Hvis du vil koble til et annet nettverk, kan du søke etter eksisterende nettverk og koble til midlertidig, eller opprette en ny profil for det nettverket. Når du har opprettet profiler, kobler datamaskinen automatisk til når du endrer plassering.
- Sikkerhet: De trådløse 802.11-nettverkene bruker kryptering for å hjelpe deg å beskytte dataene. WEP (Wired equivalent privacy) bruker en 64-biters eller 128-biters delt krypteringsnøkkel til å uforståeliggjøre data. Før datamaskinen overfører dataene, gjør den dem uforståelige ved hjelp av den hemmelige krypteringsnøkkelen. Mottakerdatamaskinen bruker den samme nøkkelen til å gjøre dataene forståelige igjen. Hvis du kobler til et eksisterende nettverk, bruker du krypteringsnøkkelen du fikk av administratoren for det trådløse nettverket. Hvis du setter opp ditt eget nettverk, kan du finne på en egen nøkkel og bruke den på hver datamaskin.
  - Wi-Fi-beskyttet tilgang (WPA) er en sikkerhetsutvidelse som kraftig øker databeskyttelsesnivået og tilgangskontrollen til et WLAN. WPA-modus håndhever 802.1x-autentifikasjon og nøkkelutveksling for å styrke datakrypteringen. WPA bruker sin Temporal Key Integrity Protocol (TKIP). TKIP sørger for viktig datakrypteringsutvidelser som omfatter encryption enhancements that include a en nøkkelblandingsfunksjon per pakke, en beskjedintegritetssjekk(MIC) som heter "Michael", en utvidet initialiseringsvektor (IV) med sekvensregler og også en gjen-nøkkelmekanisme. Ved hjelp av disse forbedringene beskytter TKIP mot WEPs kjente svakheter.
  - Cisco Client Extention (CCX) er en server- og klient-802.1x-autentifikasjon via brukerlevert logon-passord. Når et trådløst tilgangspunkt kommuniserer med en Cisco LEAP-aktivert RADIUS (Cisco-sikker tilgangskontrollserver (ACS)-server), gir Cisco LEAP tilgangskontroll via gjensidig godkjenning mellom klientens trådløskort og det trådløse nettverket og gir dynamiske, individuelle brukerkrypteringsnøkler for å hjelpe til med å beskytte personvernet i de overførte dataene.

### Identifisere et trådløst nettverk

Avhengig av størrelsen på og komponentene i trådløse LAN, er det mange måter å identifisere trådløse LAN:

- Nettverksnavnet eller tjenestesettidentifikatoren (SSID - Service Set Identifier): Identifiserer et trådløst nettverk Alle de trådløse enhetene på et nettverk må bruke samme SSID.
- ESSID (Extended Service Set IDentifier): En spesiell type SSID som brukes til å identifisere et trådløse nettverk og inkluderer tilgangspunkt.
- IBSSID (Independent Basic Service Set Identifier): En spesiell type SSID som brukes til å identifisere et nettverk av trådløse datamaskiner som er konfigurert til å kommunisere direkte med hverandre uten bruk av tilgangspunkt.
- BSSID (Basic Service Set Identifier): En unik identifikator for hver trådløse enhet. BSSID-en er Ethernet MAC-adressen for enheten.
- Kringkastings-SSID: Et tilgangspunkt kan svare datamaskiner som sender undersøkelsespakker, med kringkastings-SSID-en. Hvis denne funksjonen er aktivert på tilgangspunktet, kan alle trådløse brukere knytte til tilgangspunktet ved hjelp av en tom (null) SSID.

### Undersøke området for det trådløse LAN-et

Utføringen av en områdeundersøkelse for det trådløse LAN-et er det viktigste trinnet i oppsettingen av et trådløst nettverk. Den reduserer feilsøkingen du må gjøre når du har satt opp det trådløse LAN-et slik at det er klart for tilkoblingstesting. Du trenger følgende verktøy for å utføre en områdeundersøkelse:

- Et tilgangspunkt (eller bærbar datamaskin) som er satt opp som sender. Det bør monteres nær og i samme høyde som plasseringen som er valgt for det trådløse LAN-et.
- En bærbar datamaskin som fungerer som flyttbar mottaker. Den må inneholde programvaren for områdeundersøkelsen.
- Et kart over området eller bygningen. Dette skal brukes til å måle signalstyrken.

Når du har verktøyene du trenger, er du klar til å undersøke innsiden av bygningen. Start programvaren for områdeundersøkelsen på den flyttbare mottaksdatamaskinen og bær den rundt i det tiltenkte området for det trådløse LAN-et for å teste signalstyrken. Sørg for å også kontrollere signalstyrken på plasseringene for hvert tiltenkte tilgangspunkt. Hvis du støter på problemer under undersøkelsen, kontrollerer du at senderdatamaskinen ikke befinner seg på en vegg med metall, for eksempel en luftkjølingskanal, som kan forstyrre signalområdet. Flytt senderen og test signalstyrken på nytt. Hvis brukerne skal ha problemfri dekning når de flytter fra ett tilgangspunkt til et annet, må signalnivåene ved hvert punkt overlappe hverandre. Det finnes programvare som problemfritt leverer signalnivåer som endres fra ett tilgangspunkt til et annet.

Bygningens infrastruktur kan noen ganger forstyrre mikrobølgesignalet. Hvis du finner plasseringen og årsaken til forstyrrelsene, kan du finne ut hva som er det beste stedet for montering av tilgangpunkt for å få best dekning. Mikrobølgesignaler sendes i alle retninger. Det betyr at det finnes ett tilgangspunkt for en bygning med flere etasjer. Rekkevidden er imidlertid høyst avhengig av materialet som ble brukt til å bygge etasjene, særlig metallmaterialene. Når signalstyrken er sterk inni bygningen, er det klart for å kontrollere styrken utenfor bygningen. Dette gjør du simpelthen ved å bære den flyttbare mottakerdatamaskinen så langt ned i gaten eller rundt bygningen som du kan uten å miste betydelig signalstyrke. Hvis det er mulig, bør du få greie på hvilke typer nettverk som brukes av firmaene i etasjene over og under deg, slik at dere kan arbeide sammen. Med trådløse nettverk er sikkerheten veldig viktig, og hvis du kommuniserer med dem rundt deg, er du bedre forberedt til å velge kanaler og de beste plasseringene for tilgangspunktene.

### Faktorer som påvirker rekkevidden

Selv om tilgangspunkt kan overføre signaler opptil 60 fot (i overkant av 18 meter) bort i et område med mange vegger, eller så mye som 500 fot (i overkant av 152 meter) bort i store åpne områder, påvirkes rekkevidden av følgende faktorer:

- Bygningsmaterialer, for eksempel stål eller tørrmur, kan forkorte rekkevidden for radiosignaler.
- Fysisk oppsett av området kan forstyrre signalene og forårsake brudd.
- Elektronisk støy fra mobiltelefoner, mikrobølgeovner eller andre enheter på samme frekvens kan forstyrre overføringen av signalene.
- Rekkevidden er omvendt proporsjonal med datahastigheten, så jo raskere signalene sendes, desto kortere sendes de.

At du tar hensyn til disse faktorene når du undersøker WLAN-området, er nøkkelen til å kunne tilby alle brukerne uforstyrret mobil tilkobling. Hvis du bruker flere tilgangspunkt, reduseres selvsagt virkningen av disse faktorene hvis området har skillevegger overalt.

### Hva er en områdeundersøkelse?

En områdeundersøkelse er en dyptgående kontroll og analyse av et foreslått trådløst LAN-område. Hensikten med en områdeundersøkelse er å finne ut hvor mange tilgangspunkt og hvilke antennetyper som trengs, og finne den beste plasseringen for disse tilgangspunktene og antennene. Selv om målene med områdeundersøkelsene er enkle, er ikke veien til målene like enkel. Noen av trinnene inkluderer måling, men de fleste inkluderer erfaring, prøving og feiling og litt gjetting mer enn numre og tall. Når man skal utføre en områdeundersøkelse: Intel® anbefaler at du utfører en områdeundersøkelse før du installerer et trådløst LAN. Områdeundersøkelser er spesielt viktige når:

- Du installerer et nytt område: Vurder plasseringen av tilgangspunkter og antenner overalt på det foreslåtte område.
- Du endrere et eksisterende område: Når du modifiserer eller utvider en eksisterende nettverksstruktur, skal du revurdere plasseringen av tilgangspunktene og antennene. Hvis du trenger et annet dekningsnivå i enkelte områder, må du kanskje flytte, omplassere eller legge til tilgangspunkt og antenner.
- Du endrer området fysisk: Ombygging kan innføre nye kilder til interferens, for eksempel motorer og metallstrukturer i dekningsområdet for tilgangspunktet, selv om det ikke direkte påvirker områdene tilgangspunktene finnes i.

## Elementer i en effektiv områdeundersøkelse

En effektiv områdeundersøkelse krever fire elementer. Hvis du ikke spanderer nok tid, penger og energi på å utføre en skikkelig områdeundersøkelse i forkant, kan det føre til større forbruk av penger og tid senere når det oppstår problemer som krever gjentatte justeringer i den trådløse konfigurasjonen. De tre elementene i en effektiv områdeundersøkelse er:

1. Undersøke problemene med nettverksbruk som ble løst av det trådløse LAN-et.
   Hvor mange klienter trenger en tilkobling til trådløst LAN? Hvilke deler av området krever tilkobling til trådløst LAN? Hvor mange timer hver dag er det nødvendig med tilkobling til trådløst LAN? Hvilke plasseringer kommer sannsynligvis til å generere mest datatrafikk? Hvor er det mest sannsynlig med fremtidig nettverksutvidelse?
2. Studere plan over det foreslåtte trådløse LAN-området.
   En områdeplan er både et kart over området og plassering av objekter, for eksempel vegger, partisjoner og annet som kan påvirke ytelsen til et trådløst LAN. Undersøking av områdeplanen før utføring av den fysiske gjennomgangen hjelper deg å peke ut områder der det er sannsynlig at trådløst utstyr yter bra, og områder der det ikke er det. Mange hindringer kan ikke ses tydelig, og, i enkelte tilfeller, et rom som opprinnelig ble bygd for et bestemt formål, for eksempel et laboratorium for radiologi, kan ha blitt ombygget til noe helt annet, for eksempel et konferanserom. Planen kan også vise områder som er foreslått for fremtidig bygningsutvidelse. Du kan forberede deg til neste trinn i områdeundersøkelsen ved å markere mulige plasseringer for trådløse enheter på planen og referere til den markerte planen under den fysiske gjennomgangen og innholdslisten.
3. Utføre en fysisk gjennomgang og sette opp innholdsliste.
   Det viktigste formålet med den fysiske gjennomgangen er å dokumentere elementer eller materiale nær foreslåtte plasseringer for enheter, som kan forstyrre mottak eller overføring, og påvirke nettverksytelsen. Dokumenter lager- og innholdsnivåer, gjeldende miljøforhold og materiale som kan forstyrre det trådløse LAN-et.

Tilbake til Innhold-siden

Les alle begrensninger og ansvarsfraskrivelser.