Tilbage til Indhold

# Glossar over emner: Intel(R) PRO/Wireless 2200BG - Brugervejledning

# Ordliste

Numerisk A B D E F I K M O P R S T U W

### Numerisk

802.11a802.11a-standarden specificerer en maksimaldatatransmissionshastighed på 54Mbps og en driftsfrekvens på 5GHz. Standarden802.11a bruger transmissionsmetoden Orthogonal Frequency Division Multiplexing (OFDM). Yderligere understøtter 802.11a-standarden funktioner som WEP-kryptering i forbindelse med sikkerhed.

802.11b: 802.11b-standarden specificerer en maksimal datatransmissionshastighed på 11Mbps, en driftsfrekvens på 2,4GHz og WEP-kryptering som sikkerhed. 802.11b-netværk omtales også som Wi-Fi-netværk.

802.11x: En serie IEEE-specifikationer til LAN'er: aktuelt 802.11b, 802.11a og 802.11g. Anvendelse af enhver af disse udvidelser til 802.11-standarden muliggør trådløs kommunikation mellem en klient og et adgangspunkt eller mellem to klienter. 802.1x baseres på Extensible Authentication-protokollen (EAP). 802.1x standarden er af IEEE-standarderne til netværksgodkendelse og nøglestyring. Den opretter en ramme, der understøtter flere godkendelsesmetoder. Denne standard kan indbygges i enhver type netværk for at forbedre dets sikkerhed.

### A

Adgangspunkt: En enhed, der fungerer som en kommunikations-hub for trådløse klienter og giver forbindelse til et kabelført LAN.

AES (Advanced Encryption Standard): En føderal informationsbehandlingsstandard, som understøtter 128-, 192- og 256-bit nøgler.

### B

BSSID (Basic Service Set Identifier): En entydig identifikator for hver trådløs klient i et trådløst netværk. BSSID er Ethernet MAC-adressen for hver adapter i netværket.

Bit-hastighed: Det totale antal bit (et og nul) pr. sekund, som en netværksforbindelse kan understøtte. Bemærk, at denne bit-hastighed kan variere, under softwarekontrol, med signalvejens forskellige forhold.

Bluetooth: Et inkompatibelt, meget kortrækkende lavhastigheds kommunikationssystem (PAN), der først blev udviklet i Europa som en ”kabelerstatning” til printere og lignende periferiforbindelser. Brugen er udvidet til at omfatte trådløse hovedtelefoner og lignende enheder. Det bruger 2,4 GHz ISM-bånd og “sameksisterer” med 802.11b. Her betyder termen “sameksisterer”, at ikke alle forskere er enige om mængden af indbyrdes interferens, der genereres, når begge systemer fungerer på samme lokation.

Rundsendelses-SSID: Bruges til at give et adgangspunkt mulighed for at svare klienter i et trådløst netværk ved at sende prober.

### D

Datahastighed (Informationshastighed): Ikke alle bit indeholder brugerinformation. Hver gruppe (pakke) bit indeholder headere, trailere, echo-kontrol, destinationsinformation og andre data, som kræves af transmissionsprotokollen. Det er vigtigt at forstå forskellen mellem bit-hastighed og datahastighed, da overhead-informationen kan udgøre mere end 40% af den totale transmission. Denne forskel er almindelig i mange datasystemer, herunder Ethernet.

Direct-Sequence Spread Spectrum (DSSS) og Frequency-Hop Spread Spectrum (FHSS): To inkompatible teknologier, der bruges i radiotransmission.

Dynamisk IP-adresse: En IP-adresse, der automatisk knyttes til en klient station i et TCP/IP-netværk, typisk af en DHCP-server. Netværksenheder, der bruges af flere brugere, f.eks. servere og printere, tildels normalt statiske IP-adresser.

### E

EAP (Extensible Authentication Protocol): En IETF-standard, der opretter en godkendelsesprotokol til netværksadgang. Mange godkendelsesmetoder, herunder adgangskoder, certifikater og smartkort, fungerer inden for denne ramme.

EAP-TLS: En slags godkendelsesmetode, der bruger Extensible Authentication Protocol (EAP) samt en sikkerhedsprotokol ved navn Transport Layer Security (TLS). EAP-TLS bruger certifikater, der bruger adgangskoder. EAP-TLS-godkendelse understøtter dynamisk WEP-nøglestyring.

EAP-TTLS- En type godkendelsesmetode, der bruger Extensible Authentication-protokollen (EAP) og tunnelført Transport Layer Security (TTLS). EAP-TTLS bruger en kombination af certifikater og en anden metode, f.eks. adgangskoder. Det er mere sikkert end MD5-godkendelse, der bruger adgangskoder, og mindre sikkert end EAP-TLS-godkendelse, der udelukkende bruger certifikater. EAP-TLS-godkendelse understøtter dynamisk WEP-nøglestyring.

Kryptering: Kodning af data, så kun en autoriseret modtager kan læse dem. Normalt kræves der en nøgle til at dekryptere data.

ESSID (Extended Service Set IDentifier): En type entydig identifikator, der anvendes af både AP og det trådløse PC Card, og som føjes til hver pakke. Herved har AP mulighed for at genkende hver trådløs klient og dennes trafik.

### F

Firewall- En firewall er et sæt relaterede programmer, der findes på en netværks-gateway- server, og som beskytter ressourcerne på et netværk fra brugere på andre netværk.

Frekvenser: Anslå en klavertangent, og du frembringer en tone. Optag tonen med en mikrofon, og tonen bliver til et “vibrerende” eller “svingende” elektronisk signal. Vibrationshastigheden afhænger af den tangent, du anslog. I elektronik kaldes denne vibrationshastighed for antallet af “svingninger pr. sekund.” Det formelle udtryk for denne værdi er Hertz. Ved højere hastigheder, f.eks. lang- og mellembølgesendere, anvendes Kilohertz (kHz) til at repræsentere 1.000 Hz eller Megahertz (MHz) til at repræsentere 1.000.000 Hz. Ved endnu højere hastigheder, nås endelig 1.000.000.000 Hz, som heldigvis forkortes Gigahertz (GHz). Disse frekvenser findes både i 802.11a (5 GHz) og 802.11b (2,4 GHz).

### I

IBSSID (Independent Basic Service Set Identifier): Bruges til at identificere et trådløst netværk, der er konfigureret, så alle trådløse klienter kan kommunikere direkte med hinanden uden noget adgangspunkt.

Uafhængigt netværk: Et netværk, der giver (normalt midlertidigt) peer-to-peer-tilslutning uden at være afhængigt af en komplet netværksinfrastruktur.

Infrastrukturnetværk: Et trådløst netværk, der er centreret omkring et adgangspunkt. I dette miljø giver adgangspunktet ikke blot mulighed for at kommunikere med det kabelførte netværk, men bærer også den trådløse netværkstrafik i den umiddelbare omegn.

IEEE (Institute of Electrical and Electronics Engineers): En organisation, der er involveret i fastsættelse af computer- og kommunikationsstandarder.

ISM-bånd: En serie frekvensbånd, der er afsat af FCC til industriel, videnskabelig og medicinsk anvendelse. Brugerne af disse bånd anvender udstyr på fælles basis, hvilket betyder, at de må forvente og acceptere interferens fra andre legitime brugere. Produkter, der er fremstillet til ISM-båndet, skal være godkendt af FCC, men brugerne skal ikke have licens. Ud over WLAN, understøtter ISM-bånd trådløse telefoner, mikrobølgeovne, babyalarmer, legetøj, ham-radiotransceivere og andre trådløse enheder.

### K

Kerberos: Et godkendelsessystem, som gør det muligt at beskytte kommunikation via et åbent netværk ved brug af en entydig nøgle, der kaldes en ticket.

### M

MAC-adresse (Media Access Control): En fast adresse, der indstilles på fabrikken. Den identificerer entydigt netværkshardware, som f.eks. et trådløst PC Card i et LAN eller WAN.

Mikrocelle: Et fastlagt fysisk område, hvor et antal trådløse enheder kan kommunikere. Da det er muligt at have overlappende celler såvel som isolerede celler, fastlægges cellens afgrænsning af en eller anden regel eller konvention.

Mikrobølge: Teknisk beskriver termen enhver frekvens over 1,0 GHz. Desværre har reklameindustrien fordrejet betydningen betragteligt. I vores diskussion vil vi fastholde den tekniske definition.

Multipath: Den signalvariation, der opstår ved, at radiosignaler følger flere veje fra sender til modtager.

### O

OFDM (Orthogonal Frequency Division Multiplexing): En modulationsteknik til transmission af store mængder digitale data via radiobølger. 802.11a anvender OFDM, og det samme vil 802.11g gøre.

### P

Peer-to-Peer-tilstand: En trådløs netværksstruktur, der giver trådløse klienter mulighed for at kommunikere indbyrdes uden brug af et adgangspunkt.

PAN (Personal Area Network): Et personal area network, eller PAN, er et netværksskema, der aktiverer computerenheder som pc’er, laptop-computere, håndholdte personlige computere, printere og personlige digitale assistenter (PDAer) til at kommunikere med hinanden over kort afstande kabelført eller trådløst.

Præambel: Et foreløbigt signal, der transmitteres via et WLAN til at styre signalregistrering og ursynkronisering.

### R

Radiofrekvensudtryk (RF) (GHz, MHz, Hz): Den internationale enhed for måling af frekvens er Hertz (Hz), som svarer til den ældre enhed af svingninger pr. sekund. Én Mega-Hertz (MHz) er en million Hertz. Én Giga-Hertz (GHz) er en milliard Hertz. Information: standardfrekvensen i USA for elektrisk strøm er 60 Hz, mellembøge-radiofrekvensbåndet er 0,55 -1,6 MHz, FM-radiofrekvensbåndet er 88-108 MHz og mikrobølgeovne arbejder typisk ved 2,45 GHz.

Rækkevidde: Den afstand over hvilken et givet system kan kommunikere.

RC4: En krypteringsalgoritme, der er lavet på RSA Laboratories. Specifikt er det en stream cipher for pseudotilfældig bytes, der bruges i WEP-kryptering.

RADIUS (Remote Authentication Dial-In User Service): Et system til godkendelse og registrering, som kontroller brugeroplysninger og giver adgang til de ønskede ressourcer.

Roaming: Flytning af en trådløs node mellem to mikroceller. Roaming forekommer normalt i infrastrukturnetværk, der er opbygget omkring flere adgangspunkter.

### S

SSID (Service Set Identifier): Bruges til at identificere klienter på et trådløst netværk.

Delt nøgle: En krypteringsnøgle, som kun kendes af modtageren og afsenderen af data.

Site Survey: En proces, hvor du definerer en transceiver opsættes på en fastlagt lokation, og den anden enhed anvendes til at registrere feltstyrken for den første enheds transmitterede signal. Ved at flytte senderen rundt og gentage registreringerne kan du planlægge de bedste lokationer at placere adgangspunkter. Du kan også identificere døde zoner og andre områder, som kræver speciel opmærksomhed. Dette kan være en lang, langsom proces, men den er bedre end at bryde en utilfredsstillende installation op og starte igen. Disse tests kræver særlige softwarekommandoer. Der henvises til vejledningen, hvor der er specifikke instruktioner. Hvis du har en meget stor, eller særligt kompleks installationssituation, vil du måske overveje at ringe efter professionelle til at udføre din undersøgelse. Vi kan ikke foreslå navne, men du kan slå op på de gule sider eller lignende kilder for at finde mulige kandidater.

Statisk IP-adresse: En permanent IP-adresse, der knyttes til en node i et TCP/IP-netværk.

### T

Transmissionskontrolprotokol (TCP): En metode (protokol), der bruges med IP (Internet Protocol) til at sende data i form af meddelelsesenheder mellem netværksenheder over et LAN eller WAN. IP'en bærer leveringen af data (routing'en), og TCP administrerer de individuelle dataenheder (kaldet pakker), som en meddelelse er opdelt i for leveringen over netværket.

Transmission Control Protocol/Internet Protocol (TCP/IP): Det grundliggende kommunikationssprog eller protokolsæt til kommunikation over et network (udviklet specielt til Internettet). TCP/IP definerer en række eller gruppe protokoller og ikke kun TCP og IP.

Transceiver: Et almindelig brugt udtryk, der beskriver en kombination af transmitter og receiver. Både 802.11a- og 802.11b-enheder vil kunne beskrives som data-transceivere.

### U

UNII-bånd: Unlicensed National Information Infrastructure. I modsætning til ISM-bånd er disse grupper af frekvensbånd, som er reserveret af FCC udelukkende til kommunikation af WLAN-typen. Brugerne skal acceptere interfers fra andre ligitime WLAN-brugere, men der bør, eller burde lovmæssigt ikke være andre kilder til interferensproblemer.

### W

WEP64 og WEP128: Wired Equivalent Privacy, 64 bit og 128 bit (64 bit kaldes nogle gange 40 bit). Dette er en krypteringsteknik på lavt niveau, som er designet til at forsyne brugeren den samme fortrolighed, som kan forventes af et LAN. Det er yderst vigtigt at forstå, at WEP ikke er nogen CIA-sikker superkode! Den skal give brugeren et simpelt datasikkerhedsniveau og –beskyttelse fra almindelig elektronisk lytning. Det anbefales såvidt muligt altid at anvende 128 bit-krypteringen. Husk på, at 802.11-enheder overfører (rundsender) i alle retninger, og at det er muligt med meget kompleks software at kopiere og afkode WEP-overførsler. Opgaven er ikke nem, men det er muligt. Hvis dine data er meget følsomme, skal du overveje en form for sekundær beskyttelse, f.eks. svære adgangskoder og et yderligere krypteringsniveau. Der findes egnede softwarepakker fra anerkendte leverandører. Selvom det ikke var meningen hos de oprindelige arkitekter, hjælper WEP også med at forhindre ikke-godkendt adgang til dit system fra folk udefra. Det vides, at hackere har fået adgang til systemer udefra en bygning, og at de derefter går på nettet, så de kan tage den med ro, på systemejerens bekostning.

Wide Area Network (WAN): Et wide area netværk, der giver forbindelse fra en eller flere computere eller netværk inden for en virksomhed til en eller flere computere eller netværk, der er eksterne i forhold til virksomheden.

Trådløs: Et mikrobølge-sende/modtage-system.

Trådløst LAN (WLAN): Trådløst LAN er en type lokalnetværk, der bruger højfrekvente radiobølger i stedet for kabler til at kommunikere mellem noder. WLAN er en fleksibel datakommuniationssystem, der bruges som alternativ til eller som en forlængelse af et kabelført LAN.

Trådløs node: En brugercomputer med et trådløst netværksinterfacekort (adapter).

Tilbage til Indhold

Læs alle begrænsninger og ansvarsfraskrivelser.